**DK\_\_\_.\_\_.**

**Uzziņa 22.04.2021. vadības sēdei par izstrādājamo Ministru kabineta noteikumu projektu “Grozījumi Ministru kabineta 2021. gada 23. marta noteikumos Nr. 184 “Kārtība, kādā izmanto 2021. gadam paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei””**

|  |  |
| --- | --- |
| Projekta izstrādes nepieciešamība (risināmā problēma) | Ministru kabineta noteikumu projekts “Grozījumi Ministru kabineta 2021. gada 23. marta noteikumos Nr. 184 “Kārtība, kādā izmanto 2021. gadam paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei”” (turpmāk – noteikumu projekts) sagatavots, lai nodrošinātu iespēju pašvaldībām izveidot vismaz vienu VPVKAC katrā administratīvajā teritorijā un teritoriālajā vienībā atbilstoši jaunajam Administratīvo teritoriju un apdzīvoto vietu likumam, t.i. valstspilsētās, pilsētās un pagastos, līdz ar to Latvijas teritorijā būs ģeogrāfiski vienmērīgi izvietoti 587 VPVKAC. Tas būs kopumā liels uzlabojums VPVKAC pieejamības nodrošināšanai iedzīvotājiem un uzņēmējiem, salīdzinot ar šī brīža 122 VPVKAC, kuru izvietojums ir nehomogēns pret blīvāk apdzīvotām vietām. |
| Projekta satura galvenie virzieni | Atbilstoši likuma “Par valsts budžetu 2021. gadam” 29. pantam, VARAM budžeta programmas 30.00.00 “Attīstības nacionālie atbalsta instrumenti” ietvaros VPVKAC tīkla izveidei, uzturēšanai un publisko pakalpojumu sistēmas pilnveidei tika paredzēta apropriācija 940 394 *euro* apmērā, kas tika izmantota šādām aktivitātēm saskaņā ar MK 23.03.2021. noteikumu Nr. 184:  1.    2. pielikumam “Valsts budžeta dotācijas apmērs 2021. gadā valsts un pašvaldību vienoto klientu apkalpošanas centru izveidei, uzturēšanai un publisko pakalpojumu sistēmas pilnveidei”:  1.1.  esošā VPVKAC tīkla uzturēšanai 741 060 *euro*;  1.2.  VPVKAC informācijas sistēmas www.pakalpojumucentri.lv uzturēšanai 65 000 *euro*;  2.   4. punktam, VPVKAC tīkla atpazīstamības pasākumiem plānoti 10 000 *euro*;  3.    3. un 12. punktam un atbilstoši izstrādē esošajam VARAM rīkojuma projektam “Par valsts budžeta dotācijas piešķiršanu Babītes novada pašvaldībai valsts un pašvaldības vienotā klientu apkalpošanas centra izveidei” VPVKAC izveidošanai Babītes novadā plānots piešķirt 3 850 *euro*.  Līdz ar to valsts budžeta dotācija VPVKAC tīkla izveidei, uzturēšanai un publisko pakalpojumu sistēmas pilnveidei 2021. gadā tiks izlietota atbilstoši mērķim 819 910 *euro* apjomā. Valsts budžeta dotācijas apjoms, kas pieejams VPVKAC tīkla attīstībai 2021.gadā, ir 120 484 *euro*, paredzot, ka minētie VPVKAC punkti apdzīvotās vietās darbu sāks 2022. gadā. 2021.gadā iespējamo izveidojamo VPVKAC punktu skaits apdzīvotās vietās atkarīgs no pašvaldību ieinteresētības jaunu VPVKAC punktu izveidē.  Ņemot vērā minēto, MK noteikumi Nr. 184 tiek papildināti, nosakot, ka pašvaldība var iesniegt pieteikumu par VPVKAC izveidi arī apdzīvotā vietā (pagastā). |
| Citi risinājuma varianti, ja tādi pastāv | Nav |
| Atbildīgā amatpersona par projektu | Valsts pārvaldes pakalpojumu attīstības departamenta direktors Uģis Bisenieks |
| Struktūrvienības un padotības iestādes, ar kurām projekts jāsaskaņo | Budžeta un finanšu departaments, Juridiskais departaments |
| Finansiālā ietekme uz valsts budžetu (ir vai nav; aptuvenais novērtējums) | Noteikumu regulējums neprasa papildus līdzekļus valsts budžetā. Pašvaldība nodrošina līdzfinansējumu. |
| Informācija par riskiem, kas saistīti ar projekta virzību, ja ir | Nav |
| Projekta virzības kalendārais plāns | 1. Izsludināt Valsts sekretāru sanāksmē:20.05.2021. 2. Iesniegt Ministru kabinetā: 22.06.2021. |
| **Sabiedrības līdzdalība** | |
| Datums, kad plānots dokumenta projektu publicēt ministrijas tīmekļa vietnē sabiedrības līdzdalības nodrošināšanai | Sabiedrības līdzdalība tiks nodrošināta, publicējot noteikumu projektu un tā sākotnējā novērtējuma ziņojumu Ministrijas un Valsts kancelejas tīmekļvietnē laika periodā no 23.04.2021.-07.05.2021. |
| Sabiedrības mērķgrupas | Mērķgrupa, ko skar šis noteikumu projekts, aptver Administratīvi teritoriālās reformas rezultātā izveidotās 42 pašvaldības un to iedzīvotājus, kuri izmanto VPVKAC sniegtos valsts un pašvaldību pakalpojumus. |
| Plānotie sabiedrības līdzdalības veidi | Publikācija Ministrijas un Valsts kancelejas tīmekļvietnē |

Bērziņa, 67026941

[mara.berzina@varam.gov.lv](mailto:mara.berzina@varam.gov.lv)